દેશની સર્વોચ્ચ તપાસ સંસ્થા સીબીઆઈમાં બે ઓફિસરો વચ્ચે લાંચ કેસના મામલે વિવાદ વકરતા કેન્દ્ર સરકારે આલોક વર્મા અને લાંચ કેસના આરોપી રાકેશ અસ્થાનાને રજા પર ઉતારી દીધા હતા અને તેમની પાસેથી તમામ અધિકારોઅને સત્તા છીનવી લેવામાં આવ્યાં હતા. આલોક વર્માએ સરકારના આ નિર્ણયને સુપ્રીમમાં પડકાર્યો હતો. આલોક વર્માની અરજી અંગે ચીફ જસ્ટિસ રંજન ગોગોઈની અધ્યક્ષતામાંબનેલી બેન્ચે સુનાવણી કરી હતી.